SUR OLIVIER DE LA MARCHE. 227 



Pour estre mieulx la personne asservie ; 

 Usons-en bien ou nous ferons folie; 

 Ne consentons à péchié ne à blasme 

 Pour le prouffit du corps et de l'àme. 



En la prison de nostre corps fait giste 



Le sens cinquiesmc que Dieu nous donne et baille, 



C'est nostre cœur, et selon qu'il cogite 



Ou bien ou mal, lame perd ou prouffite, 



Plaint ou fait joye, selon qu'il vient à taille, 



Lame et le corps ont terrible battaille; 



L'àme veult jeûnes et le corps gourmandise, 



Et sur les deux le cœur a sa maistrise. 



Quoy que le cœur soit un estre petit, 

 Car c'est du corps une moindre parlie, 

 Il est le roy, le maistre et seignourie ; 

 La personne maine à son appétit; 

 Les mouvemens, il les lie et deslie; 

 Volcnté vient qui tout au cœur salie, 

 Et la raison nous dit qu'il y doit estre : 

 Ayez advis de quel part voulés estre. 



La voulenté est souvent sensuele, 

 Tendant à mal pour la fresle nature, 

 Mais la raison est lousjours de bon zèle, 

 Et des désirs de voulenté appelle, 

 Pour ce que lame met trop à l'aventure; 

 Prenez raison qui en prouffitant dure, 

 Et retenez les motz de cesle espitre 

 En bien usant de vostre franc arbitre. 



Parez le cœur de dévotes pensées : 

 Repaissons-le de vertus fructifieuses ; 

 Ouvrons le cœur d'oroysons ordonnées ; 

 Donnons lui boire de larmes esplourées 

 En regrettant noz faultes périlleuses. 

 Le cœur soit riche d'aulmosnes généreuses, 

 Charité soit en cestui sens trouvée, 

 Et vous serés princesse renommée. 



